Rajerson: Shqipërisë nuk i interesojnë bojkotimet e jetës parlamentare
Ambasadori i parë amerikan në Tiranë William Ryerson komenton për sfidat e politikës shqiptare
William Ryerson, i cili banon rreth 100 kilometra larg Uashingtonit, është një njeri që e do Shqipërinë, siç deshmon edhe flamuri kuq e zi që ai mban përherë në derë, krahas flamurit amerikan. Brenda shtëpisë herë-herë ke përshtypjen se je në Shqipëri, ku zoti Ryerson kaloi disa nga vitet më interesante të karrierës së tij. Ai nuk është i sigurt se çfarë krahasimi duhet të përdorë për të shpjeguar dashurinë që ndjen për shqiptarët. Zoti Ryerson ishte ambasador në Shqipëri në një kohë të vështirë, kur vendi përpiqej të dilte nga një periudhë e errët për të hyrë në familjen e vendeve demokratike. Janë disa gjëra që kanë lënë gjurmë të pashlyera në kujtesën e tij, por sidomos njëra prej tyre nuk do të harrohet kurrë: vizita e sekretarit amerikan të shtetit Xhejms Bejker në Shqipëri në qershor të vitit 1991. kujton ambasadori. Zoti Bejker erdhi për t’u treguar shqiptarëve se liria jep fryte. Që nga ajo kohë kanë rrjedhur 15 vjet dhe Shqipëria ka kaluar nëpër shumë ulje-ngritje politike dhe shoqërore. Zoti Ryerson thotë se ekonomia e tregut të lirë ka shënuar suksese, por vendi nuk arriti t’i shpëtojë dot korrupsionit. Zoti Ryerson i ndjek me vemendje polemikat e ashpra në skenën politike shqiptare dhe ai mendon se debatet janë diçka e shëndetëshme. E keqja vjen, thotë ai, kur ato degjenerojnë në sjellje prej fëmijësh, siç është parë të ndodhë në parlamentin shqiptar. thotë Ryerson. Dhe jo se shqiptarët e kanë në traditë të bërtasin kur flasin. Ambasadori Ryerson i ka ndjekur me interesim përpjekjet kundër korrupsionit që ka ndërmarrë qeveria shqiptare. Ai ka ndjekur gjithashtu betejën e sotme politike të kryeministrit Sali Berisha për zëvendësimin e prokurorit të përgjithshëm. Pyetjes nëse kjo luftë mund të quhet ndërhyrje në pavarësinë e institucioneve ai i përgjigjet kështu: Zoti Ryerson paralajmëron se rruga është plot të papritura. Për shembull ai thotë se trajtimi që zoti Berisha i bëri së ashtuquajturës çështje “Ngjela”, i kujton disa momente të së kaluarës jo shumë të largët. Ambasadori thotë se zgjedhjet e korrikut 2005 ku kalimi i pushtetit u bë pa dhunë dhe relativisht i qetë ishin një shenjë inkurajuese por jo garanci për të ardhmen: Ambasadori Ryerson është një lexues i etur dhe politika nuk është pasioni i tij i vetëm. Nëse nuk lexon diçka për Shqipërinë ose për Kosovën, atë mund ta gjesh të zhytur në një artikull shkencor për misteret e diellit ose të gjenetikës njerëzore. Zoti Ryerson reflekton shpesh për lidhjet e ngushta të shqiptarëve me Amerikën, të cilat kanë një histori të gjatë. Emigracioni, mendon ai, ka luajtur rol që tek shqiptarët u krijua një dashuri e madhe për Amerikën. Në tarracën e shtëpisë nga mund të shikosh gjelbërimin e pafund të pemëve, zoti Ryerson kujton me mall gjestet e shumta miqësore të njerëzve të thjeshtë që njohu në Shqipëri. Një keqardhje për të është se shumë nga këta njerëz e pritën demokracinë me shpresa të ekzagjeruara për pasurim të shpejtë të cilat nuk mund të bëheshin realitet menjëherë. //rd//